*நம்ம ஊரு - அழியா நினைவுகள்*

 பள்ளிக்கூடம் பல உருவாக்கி       

 படிப்புக்கு வழிகாட்டிய பூமி,

 வியாபாரத்தில் தலைசிறந்து 

 பல தொழில் அதிபர்களை   

 உருவாக்கிய மண்ணு...

 எப்போதும் பரபரக்கும் சாலைகளும்,

 பசுமை கொஞ்சும் வயல்வெளிகளும்,

 கோடையிலும் வற்றாத நீருற்றுகளும், 

 மாலையில் மின்மினிப் பூச்சியாய்   

 மின்னிடும் கடை வீதிகளும்...

 கனவுகளோடு வருவோரையும்  

 அன்போடு அரவணைக்கும்

 தாய் மடி நம்ம ஊரு,

 திருவிழாவிற்காக காத்திருந்த   

 நாட்களை இன்று நினைத்தாலும்  

 கண்கள் கலங்குதடா...!
 படிப்புக்காக பட்டணம் சென்றாலும்,

 பிழைப்புக்காக பல தேசம் கடந்தாலும்,  

 நம்ம ஊரு தரும் சுகமே!

 தனி சுகம் தான்...!
சொந்த ஊரை சில வரிகளில் 

அடக்கிட முடியாது,

வாழ்நாள் முழுதும் தொடரும் 

அழியா நினைவு அது மட்டுமே...!
*நம்ம ஊர்*
